VLÁDA SLOVENSKEJ REPUBLIKY



[image: image1.wmf] 


UZNESENIE VLÁDY SLOVENSKEJ REPUBLIKY

č. 151
z 2. apríla 2014
k Návrhu na určenie gestorských ústredných orgánov štátnej správy a niektorých orgánov verejnej moci, zodpovedných za prebratie a aplikáciu smerníc
	Číslo materiálu:
	15937/2014

	Predkladateľ:
	vedúci Úradu vlády SR


Vláda

A. schvaľuje

A.1. Návrh na určenie gestorských ústredných orgánov štátnej správy a niektorých orgánov verejnej moci, zodpovedných za prebratie a aplikáciu smerníc; 

B. ukladá 

podpredsedovi vlády a ministrovi financií

B.1. predložiť na rokovanie vlády návrhy právnych predpisov, ktorými sa zabezpečí prebratie smernice Európskeho parlamentu a Rady 2013/50/EÚ z 22. októbra 2013, ktorou sa mení smernica Európskeho parlamentu a Rady 2004/109/ES o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, smernica Európskeho parlamentu a Rady 2003/71/ES o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a smernica Komisie 2007/14/ES, ktorou sa stanovujú podrobné pravidlá implementácie určitých ustanovení smernice 2004/109/ES 

do 31. júla 2015

B.2. predložiť na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť 
II) (prepracované znenie) v znení smernice 2011/89/EÚ, smernice 2012/23/EÚ, smernice 2013/23/EÚ a smernice 2013/58/EÚ

do 15. decembra 2014

B.3. predložiť na rokovanie vlády návrhy právnych predpisov, ktorými sa zabezpečí prebratie smernice Rady 2013/61/EÚ zo 17. decembra 2013, ktorou sa menia smernice 2006/112/ES a 2008/118/ES, pokiaľ ide o najvzdialenejšie francúzske regióny, a najmä Mayotte 

bezodkladne

ministrovi spravodlivosti

B.4. predložiť na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2013/40/EÚ z 12. augusta 2013 o útokoch na informačné systémy, ktorou sa nahrádza rámcové rozhodnutie Rady 2005/222/SVV

do 15. mája 2015

B.5. predložiť v spolupráci s podpredsedom vlády a ministrom vnútra a podpredsedom vlády a ministrom zahraničných vecí a európskych záležitostí na rokovanie vlády návrhy právnych predpisov, ktorými sa zabezpečí prebratie smernice Európskeho parlamentu a Rady 2013/48/EÚ z 22. októbra 2013 o práve na prístup k obhajcovi v trestnom konaní a v konaní o európskom zatykači a o práve na informovanie tretej osoby po pozbavení osobnej slobody a na komunikáciu s tretími osobami a s konzulárnymi úradmi po pozbavení osobnej slobody
do 15. júla 2016
ministrovi dopravy, výstavby a regionálneho rozvoja

B.6. predložiť na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2013/38/EÚ z 12. augusta 2013, ktorou sa mení smernica 2009/16/ES o štátnej prístavnej kontrole

do 15. júla 2014

B.7. zabezpečiť prebratie smernice Komisie 2013/49/EÚ z 11. októbra 2013, ktorou sa mení príloha II k smernici Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby a vykonať notifikáciu
do 1. novembra 2014

B.8. zabezpečiť v spolupráci s ministrom práce, sociálnych vecí a rodiny prebratie smernice Európskeho parlamentu a Rady 2013/54/EÚ z 20. novembra 2013 o určitých zodpovednostiach vlajkového štátu za plnenie Dohovoru o pracovných normách v námornej doprave z roku 2006 a jeho presadzovanie a vykonať notifikáciu

do 31. marca 2015

B.9. predložiť na rokovanie vlády návrhy právnych predpisov, ktorými sa zabezpečí prebratie smernice Komisie 2013/60/EÚ z 27. novembra 2013, ktorou sa na účely prispôsobenia technickému pokroku mení smernica Európskeho parlamentu a Rady 97/24/ES o niektorých komponentoch a charakteristikách dvoj- alebo trojkolesových motorových vozidiel, smernica Európskeho parlamentu a Rady 2002/24/ES o typovom schválení dvoj- a trojkolesových motorových vozidiel a smernica Európskeho parlamentu a Rady 2009/67/ES o montáži zariadenia na osvetlenie a svetelnú signalizáciu na dvoj- a trojkolesových motorových vozidlách
do 31. mája 2014

ministerke zdravotníctva  

B.10. predložiť na rokovanie vlády návrh právneho predpisu, ktorým sa zabezpečí prebratie smernice Komisie 2013/46/EÚ z  28. augusta 2013, ktorou sa mení smernica 2006/141/ES, pokiaľ ide o požiadavky na bielkoviny v počiatočnej dojčenskej výžive a následnej dojčenskej výžive
bezodkladne

B.11. zabezpečiť prebratie smernice Rady 2013/51/Euratom z 22. októbra 2013, ktorou sa stanovujú požiadavky na ochranu zdravia obyvateľstva vzhľadom na rádioaktívne látky obsiahnuté vo vode určenej na ľudskú spotrebu a vykonať notifikáciu

do 28. novembra 2015

B.12. zabezpečiť v spolupráci s ministrom práce, sociálnych vecí a rodiny a predsedníčkou Úradu jadrového dozoru SR prebratie smernice Rady 2013/59/Euratom z 5. decembra 2013, ktorou sa stanovujú základné bezpečnostné normy ochrany pred nebezpečenstvami vznikajúcimi v dôsledku ionizujúceho žiarenia, a ktorou sa zrušujú smernice 89/618/Euratom, 90/641/Euratom, 96/29/Euratom, 97/43/Euratom a 2003/122/Euratom a vykonať notifikáciu
do 6. februára 2018

ministrovi pôdohospodárstva a rozvoja vidieka  

B.13. predložiť na rokovanie vlády návrh právneho predpisu, ktorý zabezpečí prebratie vykonávacej smernice Komisie 2013/57/EÚ z 20. novembra 2013, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúcich sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín

do 31. mája 2014

B.14. predložiť na rokovanie vlády návrh právneho predpisu, ktorý zabezpečí prebratie vykonávacej smernice Komisie 2013/63/EÚ zo 17. decembra 2013, ktorou sa menia prílohy I a II k smernici Rady 2002/56/ES, pokiaľ ide o minimálne podmienky, ktoré má spĺňať sadivo zemiakov a dávky sadiva zemiakov 

do 15. novembra 2015 

ministrovi životného prostredia 

B.15. predložiť na rokovanie vlády návrh právneho predpisu, ktorý zabezpečí prebratie smernice Európskeho parlamentu a Rady 2013/39/EÚ z 12. augusta 2013, ktorou sa menia smernice 2000/60/ES a 2008/105/ES, pokiaľ ide o prioritné látky v oblasti vodnej politiky

do 15. augusta 2015

B.16. predložiť na rokovanie vlády návrh právneho predpisu, ktorý zabezpečí prebratie smernice Európskeho parlamentu a Rady 2013/56/EÚ z 20. novembra 2013, ktorou sa mení smernica Európskeho parlamentu a Rady 2006/66/ES o batériách a akumulátoroch a použitých batériách a akumulátoroch, pokiaľ ide o uvádzanie prenosných batérií a akumulátorov, ktoré obsahujú kadmium a sú určené na použitie v bezšnúrových elektrických nástrojoch, a gombíkových článkov s nízkym obsahom ortuti na trh, a ktorou sa zrušuje rozhodnutie Komisie 2009/603/ES

do 15. marca 2015

B.17. zabezpečiť prebratie delegovanej smernice Komisie 2014/1/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo ako legujúci prvok v ložiskách a trecích plochách zdravotníckych prístrojov vystavených ionizujúcemu žiareniu a vykonať notifikáciu

do 31. júla 2014

B.18. zabezpečiť prebratie delegovanej smernice Komisie 2014/2/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre kadmium vo fosforových poťahoch v zosilňovačoch obrazu pri röntgenovom snímaní do 31. decembra 2019 a v náhradných dieloch pre röntgenové systémy uvedené na trh EÚ pred 1. januárom 2020 a vykonať notifikáciu

do 31. júla 2014

B.19. zabezpečiť prebratie delegovanej smernice Komisie 2014/3/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre marker z octanu olovnatého používaný v stereotaktických rámoch na fixáciu hlavy pri počítačovej tomografii (CT) a magnetickej rezonancii (MRI) a v lokalizačných systémoch pre ožarovače na gamaterapiu a pre vybavenie na nukleárnu medicínu a vykonať notifikáciu

do 31. júla 2014
B.20. zabezpečiť prebratie delegovanej smernice Komisie 2014/4/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova na vytvorenie vákuovo tesných spojov medzi hliníkom a oceľou v zosilňovačoch röntgenového obrazu a vykonať notifikáciu

do 31. júla 2014

B.21. zabezpečiť prebratie delegovanej smernice Komisie 2014/5/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na doskách plošných spojov, v povrchových náteroch na koncovkách elektrických a elektronických komponentov a v náteroch na doskách plošných spojov, v spájkach na spájanie drôtov a káblov, v spájkach na spájanie prevodníkov a snímačov, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C a vykonať notifikáciu

do 31. júla 2014

B.22. zabezpečiť prebratie delegovanej smernice Komisie 2014/6/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v povrchových náteroch systémov kolíkových konektorov, pre ktoré sú potrebné nemagnetické konektory, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C a vykonať notifikáciu

do 31. júla 2014

B.23. zabezpečiť prebratie delegovanej smernice smernica Komisie 2014/7/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach, povrchových náteroch na koncovkách elektrických a elektronických komponentov a na doskách plošných spojov, v spojoch elektrických vodičov, krytoch a chránených konektoroch používaných a) v magnetickom poli v okruhu 1 m od izocentra magnetu, ktorý je súčasťou zdravotníckych prístrojov na snímanie pomocou magnetickej rezonancie vrátane pacientských monitorov navrhnutých tak, aby sa mohli používať v tomto okruhu, alebo b) v magnetickom poli v okruhu 1 m od vonkajšieho povrchu cyklotrónových magnetov a magnetov používaných v nukleárnej medicíne na prenos a kontrolu smerovania zväzku lúčov a vykonať notifikáciu

do 31. júla 2014

B.24. zabezpečiť prebratie delegovanej smernice Komisie 2014/8/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v spájkach používaných na montáž detektorov z digitálnych polí z teluridu kadmia a teluridu kadmia a zinku na dosky plošných spojov a vykonať notifikáciu

do 31. júla 2014

B.25. zabezpečiť prebratie delegovanej smernice Komisie 2014/9/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo a kadmium v kovovom spojive supravodivých materiálov v detektoroch MRI, SQUID, prístrojoch nukleárnej magnetickej rezonancie (NMR) alebo hmotnostných spektrometroch s Fourierovou transformáciou (FTMS) a vykonať notifikáciu

do 31. júla 2014

B.26. zabezpečiť prebratie delegovanej smernice Komisie 2014/10/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v zliatinách ako supravodič alebo tepelný vodič použitý v hlavách chladiča na kryogénne chladenie a/alebo v kryogénne vychladených chladiacich sondách a/alebo v kryogénne vychladených systémoch na vyrovnávanie potenciálu, v zdravotníckych pomôckach (kategórie 8) a/alebo v priemyselných monitorovacích a kontrolných prístrojoch a vykonať notifikáciu

do 31. júla 2014

B.27. zabezpečiť prebratie delegovanej smernice Komisie 2014/11/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre šesťmocný chróm v alkalických dávkovačoch používaných na výrobu fotokatód v zosilňovačoch obrazu na účely röntgenového snímania do 31. decembra 2019 a v náhradných dieloch pre systémy röntgenového snímania uvedené na trh EÚ pred 1. januárom 2020 a vykonať notifikáciu

do 31. júla 2014

B.28. zabezpečiť prebratie delegovanej smernice Komisie 2014/12/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na doskách plošných spojov detektorov a jednotiek pre získavanie údajov pre pozitrónové emisné tomografy, ktoré sú integrované do zariadení magnetickej rezonancie a vykonať notifikáciu

do 31. júla 2014

B.29. zabezpečiť prebratie delegovanej smernice Komisie 2014/13/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na osadených doskách plošných spojov používaných do iných mobilných zdravotníckych pomôcok triedy IIa a IIb podľa smernice 93/42/EHS, než sú prenosné pohotovostné defibrilátory a vykonať notifikáciu

do 31. júla 2014

B.30. zabezpečiť prebratie delegovanej smernice Komisie 2014/14/EÚ z 18. októbra 2013, ktorou sa na účely prispôsobenia technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre ortuť v množstve 3,5 mg na jednu žiarivku v jednopäticových kompaktných žiarivkách na všeobecné účely osvetlenia s výkonom < 30 W a so životnosťou najmenej 20000 h a vykonať notifikáciu

do 31. júla 2014

B.31. zabezpečiť prebratie delegovanej smernice Komisie 2014/15/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo, kadmium a šesťmocný chróm v opätovne použitých náhradných dieloch získaných zo zdravotníckych prístrojov uvedených na trh pred 22. júlom 2014 a použitých v prístrojoch kategórie 8 uvedených na trh pred 22. júlom 2021 za predpokladu, že opätovné použitie sa uskutočňuje v rámci kontrolovateľného uzatvoreného systému spätného odberu medzi podnikmi a že spotrebiteľ je o opätovnom použití náhradných dielov informovaný a vykonať notifikáciu

do 31. júla 2014

B.32. zabezpečiť prebratie delegovanej smernice Komisie 2014/16/EÚ z 18. októbra 2013, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo ako aktivátor vo fluorescenčnom prachu vo výbojkách, ak sa používajú ako lampy na extrakorporeálnu fotoforézu, ktoré obsahujú fosfory BSP (BaSi2O5:Pb) a vykonať notifikáciu

do 31. júla 2014

ministrovi školstva, vedy, výskumu a športu

B.33. zabezpečiť v spolupráci s podpredsedom vlády a ministrom vnútra, ministerkou zdravotníctva, ministrom hospodárstva, ministrom dopravy, výstavby a regionálneho rozvoja a ministrom pôdohospodárstva a rozvoja vidieka prebratie smernice Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI) a vykonať notifikáciu

do 18. januára 2016

predsedovi Úradu pre normalizáciu, metrológiu a skúšobníctvo SR

B.34. zabezpečiť v spolupráci s ministrom dopravy, výstavby a regionálneho rozvoja prebratie smernice Komisie 2013/52/EÚ z 30. októbra 2013, ktorou sa mení a dopĺňa smernica Rady 96/98/ES o vybavení námorných lodí a vykonať notifikáciu

do 4. decembra 2014

B.35. zabezpečiť v spolupráci ministrom dopravy, výstavby a regionálneho rozvoja prebratie smernice Európskeho parlamentu a Rady 2013/53/EÚ z 20. novembra 
2013 o rekreačných plavidlách a vodných skútroch a o zrušení smernice 94/25/ES a vykonať notifikáciu

do 18. januára 2016

ministrovi dopravy, výstavby a regionálneho rozvoja
predsedovi Úradu pre normalizáciu, metrológiu a skúšobníctvo SR

B.36. oznámiť sekcii vládnej legislatívy Úradu vlády SR, odboru aproximácie práva, ktorými návrhmi všeobecne záväzných právnych predpisov sa zabezpečí prebratie smerníc, pri ktorých sú určení ako gestori, ak návrhy všeobecne záväzných právnych predpisov nie sú uvedené v prílohe predloženého materiálu

do 15. apríla 2014

C. zrušuje 

C.1. úlohu v bode B.1. uznesenia vlády SR č. 155 z 3. apríla 2013 - predložiť bezodkladne na rokovanie vlády návrh právneho predpisu, ktorým sa zabezpečí prebratie smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) v znení smernice Európskeho parlamentu a Rady 2012/23/EÚ z 12. septembra 2012, ktorou sa mení a dopĺňa smernica 2009/138/ES (Solventnosť II), pokiaľ ide o dátum na transpozíciu, dátum uplatňovania a dátum zrušenia niektorých smerníc,
C.2. odporúčanie v bode D.2. uznesenia vlády SR č. 155 z 3. apríla 2013 pre guvernéra Národnej banky Slovenska - spolupracovať s podpredsedom vlády a ministrom financií pri preberaní smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) v znení smernice Európskeho parlamentu a Rady 2012/23/EÚ z 12. septembra 2012, ktorou sa mení a dopĺňa smernica 2009/138/ES (Solventnosť II), pokiaľ ide o dátum na transpozíciu, dátum uplatňovania a dátum zrušenia niektorých smerníc;
D. odporúča

guvernérovi Národnej banky Slovenska 

D.1. spolupracovať s podpredsedom vlády a ministrom financií pri preberaní smernice Európskeho parlamentu a Rady 2013/50/EÚ z 22. októbra 2013, ktorou sa mení smernica Európskeho parlamentu a Rady 2004/109/ES o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, smernica Európskeho parlamentu a Rady 2003/71/ES o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a smernica Komisie 2007/14/ES, ktorou sa stanovujú podrobné pravidlá implementácie určitých ustanovení smernice 2004/109/ES,
D.2. spolupracovať s podpredsedom vlády a ministrom financií pri preberaní smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) v znení smernice 2011/89/EÚ, smernice 2012/23/EÚ, smernice 2013/23/EÚ a smernice 2013/58/EÚ,
generálnemu prokurátorovi

D.3. spolupracovať s ministrom spravodlivosti pri preberaní smernice Európskeho parlamentu a Rady 2013/40/EÚ z 12. augusta 2013 o útokoch na informačné systémy, ktorou sa nahrádza rámcové rozhodnutie Rady 2005/222/SVV,
D.4. spolupracovať s ministrom spravodlivosti, podpredsedom vlády a ministrom vnútra a podpredsedom vlády a ministrom zahraničných vecí a európskych záležitostí pri preberaní smernice Európskeho parlamentu a Rady 2013/48/EÚ z 22. októbra 2013 o práve na prístup k obhajcovi v trestnom konaní a v konaní o európskom zatykači a o práve na informovanie tretej osoby po pozbavení osobnej slobody a na komunikáciu s tretími osobami a s konzulárnymi úradmi po pozbavení osobnej slobody.
Vykonajú:
podpredseda vlády a minister financií
podpredseda vlády a minister vnútra

podpredseda vlády a minister zahraničných vecí a európskych záležitostí

minister práce, sociálnych vecí a rodiny

minister hospodárstva 
minister spravodlivosti 

minister dopravy, výstavby a regionálneho rozvoja

ministerka zdravotníctva 

minister pôdohospodárstva a rozvoja vidieka 

minister životného prostredia
minister školstva, vedy, výskumu a športu 

predsedníčka Úradu jadrového dozoru SR
predseda Úradu pre normalizáciu, metrológiu a skúšobníctvo SR

Na vedomie: 
predseda Národnej rady SR 

predseda Výboru Národnej rady SR pre európske záležitosti 

generálny prokurátor

guvernér Národnej banky Slovenska

